Henri Polge
Henri Polge, nascut lo 19 de junh de 1921 a Besançon e mòrt lo 27 de julhet de 1978 a Colombes, foguèt un archivista e istorian francés.

Biografia 
Escolan de l'École nationale des chartes, Henri Polge i obten lo diplòma d'archivista paleograf en 1947 amb una tèsi consagrada a la Topografia istorica de la vila de Besançon e es nomenat l'annada seguenta archivista departamental de Gers, pòste qu'ocupa fins al 1978.

Transformant son servici en un « laboratòri de sciéncias umanas », i espandís un musèu de l'istòria locala e un centre de documentacion contemporanèa. Las colleccions etnograficas que reünís durant las campanhas de sauvagarda del patrimòni gascon qu'organizava se tròban al Musèu dels Jacobins d'Aush e al Musèu d'Armanhac a Condom. Vicepresident de la Société archéologique du Gers, publica mai de 3 000 articles especializats dins la Revue de Gascogne, mas egalament de las òbras a l'atencion d'un public mai larg. Animador de la vida culturala gersesa, assegura personalament las visitas guidadas dels monuments de la vila e li devèm la creacion de l'Ostal departamental del torisme e del Festival d'Aush. 

Sas recercas s'espandisson als domenis de la filologia, la toponimia, l'antroponimia, e la dialectologia gascona mas egalament de la lenga basca. 

Del 1974 al 1978, foguèt encargat del cors d'etnografia gascona de l'universitat del Miralh a Tolosa.

Cresent engatjat, foguèt un membre actiu de la Conferéncia de Sant-Vincent-de-Paul.

Trabalhs e publicacions 

 Articles dins las revistas :
 Revue de Gascogne
 Bulletin de la Société archéologique du Gers
 Congrès archéologique
 Bulletin monumental
 Journal des avants
 Annales du Midi
 Revue internationale d'onomastique

 Òbras especializadas
 Topobibliographie monumentale du Gers, Auch, Cocharaux, 1952
 Les deux voies d'exportation des eaux-de-vies d'Armagnac au  siècle, Auch, imprimerie Cocharaux, 1954
 Nouveaux mélanges de philologie, d’archéologie et d’ethnographie gersoise, Auch, F. Cocharaux, 1959
 Introduction aux études d'histoire locale, Auch, 1956
 Bibliographie des monuments religieux et civils du Gers, Auch, 1959
 Guide des archives du Gers, Auch, 1975

 Òbras generalas
 Barbotan et le Bas-Armagnac, Condom, 1955
 Valence-sur-Baïse et son canton, Auch, 1955
 Le Gers, cœur de la Gascogne, Auch, 1956
 Condom et ses environs, Condom, 1957
 Auch et la Gascogne, Toulouse, éditions Privat, coll. Sites de France, 1958,  + ill.
 La ville d'Auch, sa cathédrale et son musée, Auch, 1967
 Châteaux du Gers, Paris, Nouvelles éditions latines, 1969

Nòtas e referéncias

Annèxes

Bibliografia

Ligams extèrns 

 
Naissença a Besançon
Membre de societat sabenta
Personalitat gascona